Tutkittavien tietoja koskevien tietojen säilytyksestä vastaa tutkimuksen vastuututkija Aki Sinkkonen luonnonvarakeskukselta. Tietojen säilytysaikaa sääntelee lainsäädäntö sekä hyvä kliininen tutkimustapa. Tutkimuksen yhteydessä kerättyjä näytteitä ja tietoja säilytetään luonnonvarakeskuksen näytepankissa sekä tietoja Luonnonvarakeskuksen valtion tieto- ja viestintätekniikkakeskuksen ylläpitämällä luonnonvarakeskuksen palvelimella 15 vuotta tutkimuksen päättymisen jälkeen, jonka jälkeen ne hävitetään.

Tieteelliseen tutkimukseen liittyy olennaisesti tutkimustulosten julkaiseminen kansainvälisissä julkaisuissa. tieteellisissä Tutkimuksen tulokset julkaistaan tieteellisissä artikkeleissa, väitöskirjoissa tai muissa opinnäytetöissä, seminaareissa ja sidosryhmätapaamisissa. Lisäksi tutkimuksen tulosten suojaamiseksi voidaan tarvittaessa tehdä patenttihakemuksia. Tutkimuksesta tehtävät julkaisut ja niiden suomen- ja ruotsinkieliset tiivistelmät lisätään hankkeen internetsivuille (https://www.biwe.fi), jonka osoite ilmoitetaan tutkimukseen osallistuville.

### Henkilötietojen luovutus

Tässä tutkimuksessa henkilötietojasi luovutetaan vain tutkimusryhmälle ja Päijät-Hämeen hyvinvointikuntayhtymän vastuulääkäri Hanna Haverille. Näytteitä analysoidaan pseudonymisoituina Luonnonvarakeskuksen, Helsingin ja Tampereen yliopiston sekä terveyden ja hyvinvoinnin laitoksen laboratorioissa. Näytteistä tutkitaan syljen, ihon, ovimaton ja pöydän pinnan mikrobiyhteisö, hiusten kortisolitaso ja valkosolujen määrä syljessä. Kyselytutkimusten vastauksista tutkitaan, miten olette kokeneet pihaluonnon monipuolistamisen. Näitä kaikkia tietoja tarvitaan tutkittaessa pihaluonnon monipuolistamisen hyvinvointivaikutuksia.

##### Henkilötietojen käsittelyyn liittyvät oikeudet

Sinulla on oikeus saada informaatio sinusta kerätyistä tiedoista, mihin niitä on käytetty, kenelle niitä on luovutettu ja mitä tarkoitusta varten ja pyytää tietojen oikaisemista tai täydentämistä esimerkiksi, jos havaitset niissä virheen tai ne ovat puutteellisia tai epätarkkoja. Sinulla on myös oikeus pyytää tietojen poistamista tieteellisestä tutkimuksesta ('oikeus tulla unohdetuksi') tai niiden käytön rajoittamista ja vastustaa käsittelyä ilmoittamalla siitä tutkimushenkilökunnalle. Tieteellisen tutkimuksen yhteydessä näitä oikeuksia voidaan kuitenkin rajoittaa. Esimerkiksi lainsäädäntö voi velvoittaa rekisterinpitäjän säilyttämään tutkimustietosi tietyn määräajan rekisteröidyn oikeuksista riippumatta ja sallii poikkeukset rekisteröidyn oikeuksista, silloin kun se on välttämätöntä tieteellisten tutkimustulosten ja tutkittavien turvallisuuden varmistamiseksi. Tässä tutkimuksessa tehtävien kyselytutkimusten vastauksia ei voi jälkikäteen muuttaa ja tässä tutkimuksessa annetut ihon sively-, sylki-, hiusnäytteet otetaan mukaan tämän tutkimuksen tuottamiin tieteellisiin julkaisuihin tutkimustulosten luotettavuuden varmistamiseksi.

Sinulla on oikeus ottaa yhteyttä Luonnonvarakeskuksen tietosuojavastaavaan sähköpostilla tietosuoja@luke.fi.

Sinulla on oikeus tehdä valitus valvontaviranomaiselle, jos katsot, että henkilötietojen käsittelyssä rikotaan EU:n yleistä tietosuoja-asetusta (EU) 2016/679. Suomessa valvontaviranomainen on tietosuojavaltuutettu.

Tietosuojavaltuutetun toimisto Lintulahdenkuja 4, 00530 Helsinki, PL 800, 00531 Helsinki Puhelinvaihde: 029 566 6700 Sähköposti: tietosuoja@om.fi